# name
Pèptids sintètics i proteïnes amb modificacions post-traduccionals per a la detecció de biomarcadors en l’artritis reumatoide

# metadata.dc.contributor.other[].value
Universitat de Barcelona. Facultat de Medicina i Ciències de la Salut

# metadata.dc.description.abstract[].value
[cat] HIPÒTESI:

Els pacients d’AR presenten diferents tipus d’autoanticossos contra proteïnes/pèptids modificats (AMPA) que són útils com a biomarcadors serològics en el diagnòstic de la malaltia. No obstant, el diagnòstic serològic en clínica només arriba a detectar aquests biomarcadors en aproximadament el 70% dels pacients. El desenvolupament de nous assaigs i el disseny de nous antígens per la detecció i estudi de la resposta d’anticossos contra proteïnes/pèptids modificats (AMPA) amb rellevància en l’artritis reumatoide és clau i ens permetrà estudiar i entendre millor la relació de la resposta AMPA amb els diferents fenotips clínics, així com millorar el potencial diagnòstic dels sistemes de detecció actuals.

OBJECTIUS:

-	Dissenyar, desenvolupar i testar una plataforma múltiplex, en la qual s’inclouran diferents pèptids citrul·linats, per la determinació de la resposta d’anticossos contra pèptids/proteïnes citrul·linats (ACPA) en una cohort de pacients amb AR.
-	Determinar la capacitat diagnòstica, en termes d’especificitat i sensibilitat, de la resposta detectada mitjançant l’anàlisi de la resposta ACPA en una població d’AR, i dos grups control (població general i pacients amb artritis psoriàsica).
-	Dissenyar i sintetitzar diferents pèptids quimèrics que incloguin múltiples modificacions post-traduccionals (PTMs) per ser emprats com antígens i determinar la resposta AMPA en una cohort de pacients d’AR establerta.
-	Estudiar la relació de la resposta AMPA amb diferents característiques clíniques dels pacients amb AR establerta.
-	Determinar la resposta d’anticossos contra proteïnes/pèptids modificats amb adductes de MAA en una cohort de pacients d’AR establerta.
-		Estudiar la rellevància i potencial ús diagnòstic dels autoanticossos anti-MAA com a biomarcadors d’AR.
-	Determinar les diferències en el reconeixement d’epítops entre un grup de pacients de reumatisme palindròmic de diagnòstic recent i un grup de pacients d’AR establerta mitjançant l’anàlisi de la resposta AMPA a diferents antígens i diferents isotips.

# metadata.dc.source[].value
Tesis Doctorals - Facultat - Medicina i Ciències de la Salut

# metadata.dc.title[].value
Pèptids sintètics i proteïnes amb modificacions post-traduccionals per a la detecció de biomarcadors en l’artritis reumatoide